Langs alléen finnes variert bebyggelse samt deler med hovedsakelig vegetasjon. Foruten nevnte Solbakken finnes blant annet en funkisvilla tegnet av Magnus Poulsson (nr. 7) og OBOS-borettslaget Casinetto (oppført 1981–83, Telje–Torp–Aasen Arkitektkontor). Sistnevnte ligger på et høydedrag som går parallelt med Gustav Vigelands vei vest for denne. Sør-Sudans ambassade holder til i nr. 2.